open-index/open-wikipedia-markdown huggingface dataset:
דיולה לנדייל

**דיולה לנדייל** (במקור **גולדשטיין**, או **פולק**, בהונגרית: **Lengyel Gyula**; סאטו מארה, 8 באוקטובר 1888 – מוסקבה, מקום ההוצאה להורג בקומונרקה, 8 בינואר 1838) היה מתמטיקאי וכלכלן יהודי-הונגרי, פוליטיקאי קומוניסטי, שהיה קומיסר העם לענייני האוצר (שר האוצר) ב"מועצת השלטונית המהפכנית" (ממשלה) במהלך הרפובליקה הסובייטית ההונגרית. לאחר נפילת הרפובליקה התיישב בברית המועצות, שם נפל קורבן לטיהורים הגדולים של סטלין.

## קורות חיים
דיולה לנדייל נולד במשפחה יהודית. בשנת 1911 קיבל תואר במתמטיקה בבודפשט. לאחר מכן עבד כמורה. הוא היה חבר באיגוד העובדים של המורים והיה לוחם פעיל בסופרג'יזם. במהלך מלחמת העולם הראשונה הפך למרצה, תחילה ב"אקדמיה למסחר" ולאחר מכן ב"מכללה לכלכלת העולם". בינתיים, הצטרף למפלגת הקומוניסטים של הונגריה (KMP), ובשנת 1919, לאחר הכרזת הרפובליקה הסובייטית ההונגרית, נבחר כחבר ב"מועצה השלטונית המהפכנית" (ממשלה) כקומיסר העם (שר) לכספים (שר אוצר). שמו קשור לגיבוש המדיניות הכלכלית של הרפובליקה וארגון האספקה לציבור. אולם מעשיו כשלו בסופו של דבר ולאחר נפילת הרפובליקה נמלט לווינה עם מנהיגים קומוניסטיים אחרים. שם השתתף בארגון מחדש של ה-KMP. לנדייל עבר לברלין בשנת 1922, שם עבד תחילה במשלחת סחר החוץ הסובייטי ולאחר מכן כראש המחלקה למדיניות כלכלית. בשנת 1930 היגר למוסקבה, שם עבד בכתיבה מקצועית וכמרצה פוליטי מומחה. מאמריו הופיעו בין היתר ב-Volkwirtschaft der UdSSR הגרמני, בכתב העת "סחר החוץ" במוסקבה, וב"מרץ החדש" וב"קדימה". ב-2 בנובמבר 1937 נעצר ונכלא בהוראת סטלין. הוא נידון למוות ב-8 בינואר 1938, וגזר הדין בוצע באותו היום. לנדייל זוכה ושמו טוהר ב-28 בנובמבר 1956.

## עבודותיו
* כתבים נבחרים של דיולה לנדייל (בודפשט, 1965)

## לקריאה נוספת
* לקסיקון ביוגרפי הונגרי
* דיולה לנדייל. המוזיאון הספרותי פטפי
* מסמכים של דיולה לנדייל, ארכיון ההיסטוריה הפוליטית והאיגודים המקצועיים, PIL 768.

* Bölöny József: Magyarország kormányai. Az 1987-1992 közötti időszakot feldolg. és sajtó alá rend. Hubai László. 4. bőv., jav. kiad. Bp., Akadémiai Kiadó, 1992.
* Gulyás Pál: *Magyar írók élete és munkái – új sorozat I–XIX.* Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János
* Nagy Csaba: A magyar emigráns irodalom lexikona. Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000.
* Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993-.
* Révai Új Lexikona. Főszerk. Kollega Tarsoly István. Szekszárd, Babits, 1996-.
* Új magyar életrajzi lexikon. Főszerk. Markó László. Bp., Magyar Könyvklub.
* Katona Éva – Fábri Ervin: L. Gy.-ről szóló életrajzi tanulmány A Magyar Tanácsköztársaság Pénzügyi Rendszere c. tanulmánykötetben (Bp., 1959); Hajdu Tibor: L. Gy. emlékére (Magyar Nemzet, 1962. 235. sz.);
* Bihari Mór: L. Gy. (Ped. Szle, 1967. 7 – 8. sz.)


## הערות שוליים

קטגוריה:פוליטיקאים יהודים הונגרים
קטגוריה:יהודים קומיסרי העם (הונגריה 1919)
קטגוריה:חברי ועדת הניהול המרכזית (הונגריה)
קטגוריה:שרי ממשלת הונגריה
קטגוריה:מהגרים מהונגריה לברית המועצות
קטגוריה:קורבנות הטיהורים הגדולים
קטגוריה:רדיפות פוליטיות בברית המועצות
קטגוריה:הונגרים שנולדו ב-1888
קטגוריה:הונגרים שנפטרו ב-1938
קיטווה

**קיטווה** (באנגלית: **Kitwe**), המוכרת גם בשם **קיטווה-נקנה** (באנגלית: **Kitwe-Nkana**), היא עיר במחוז קופרבלט , זמביה. באזור העיר, נמצאת אוניברסיטת קופרבלט .

## גאוגרפיה
העיר נמצאת כ-50 ק"מ מבירת מחוז קופרבלט , נדולה, וכ-287 ק"מ מבירת זמביה, לוסקה.

## תנועה ותחבורה
העיר נמצאת ליד הכבישים T3 ו-M18. שדה התעופה הקרוב ביותר לעיר, שדה התעופה סאות'דאונס , נמצא כ-10 ק"מ מהעיר. נמל התעופה הבין-לאומי סימון מוונסה קפויפי  נמצא כ-54 ק"מ מהעיר.

## אקלים

## ערים תאומות
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:זמביה: ערים
קטגוריה:יישובים שהוקמו ב-1936
בולאס

שמאל|ממוזער|250px|גאוצ'ו צד נאנדו באמצעות בולאס
[שמאל|ממוזער|250px|אינדיאנים מ[ריו דה לה פלטה עם בולאס (הנדריק אוטסן, 1603)]]
שמאל|ממוזער|200px|בולאדורס
שמאל|ממוזער|250px|קבוצה של גאוצ'ו צדה נאנדו עם בולאס בלה פמפה, ארגנטינה (1905).
**בולאס** (בספרדית: **bolas**) או **בולאדורס** (**Boleadoras**) הוא סוג של כלי נשק המשמש להטלה העשוי ממשקולות בקצות חבלים המחוברים זה לזה, המשמש ללכידת בעלי חיים על ידי הידוק רגליהם. הבולאס התפרסם כאמצעי הדומה ללאסו בשימוש של הבוקר הדרום אמריקני, הגאוצ'ו, אך הוא התגלה בחפירות של יישובים פרה-קולומביאנים, במיוחד בפטגוניה, שם העמים הילידים (במיוחד ה) השתמשו בו כדי לתפוס גואנקו (יונקים דמויי לאמה) במשקל 100 קילוגרם ונאנדו (עופות גדולים). חוקרים מצאו גם בולאס באמריקה הצפונית ב. המפוצ'ה וצבא האינקה השתמשו בהם בקרב. לוחמי המפוצ'ה השתמשו בבולאס בעימותיהם עם הצבא הצ'יליאני במהלך כיבוש אראוקניה (1861–1883). עמים נוספים שעשו שימוש בכלי נשק זה הם האסקימואים והצ'וקצ'ים בסיביר.

אבני בולאס נמצאו מאז הפליסטוקן התיכון המוקדם (לפני 700,000 עד 120,000 שנה). במזרח התיכון, בטל חסונה שבמסופוטמיה, נמצאו כדורי קלע עשויים חימר שרוף מהתקופה הנאוליתית.

הבולאס הנפוץ מורכב משלושה חבלים באורך של 0.4 עד 1.5 מטרים כל אחד, אשר קשורים יחד בקצה אחד ליצירת כוכב בעל שלוש זרועות. בקצה החיצוני של כל חבל יש משקולת (אבן, שקיק עור עם אבנים או עם כדורי עופרת).

## שימוש
גאוצ'וס השתמשו בבולאס כדי ללכוד בקר או כדי לצוד. בהתאם לעיצוב המדויק, הזורק אוחז את הבולאס באחת המשקולות או בקשר של החבלים. הזורק נותן לכדורים מומנטום בכך שהוא מניף אותם ואז משחרר את הבולאדורה. הנשק משמש בדרך כלל ללכוד את רגלי החיה, אך כאשר הוא נזרק בכוח מספיק הוא עלול אף לגרום נזק (למשל שבירת עצם).

באופן מסורתי, האינואיטים השתמשו בבולאס כדי לצוד עופות, כשהם לוכדים את העופות באוויר עם חבלי הבולאס. הסרט הדוקומנטרי "עם הנוצה" (People of a Feather) הראה כיצד האינואיטים של  במפרץ הדסון בקנדה צדים ברווזים מהסוג אדרית באמצעות בולאס שלוכד את הכנף.

## עיצוב
אין עיצוב אחיד. ברוב הבולאס יש שניים או שלושה כדורים, אך ישנן גרסאות של עד שמונה או תשעה. לחלק מהבולאס יש כדורים במשקל שווה, באחרים יש קשרים וחבלים משתנים. גאוצ'ו משתמשים בבולאס העשוי מחבלים של עור קלוע עם כדורי עץ או שקי עור קטנים מלאים באבנים בקצות החבלים.

ניתן לכנות את הבולאס בהתאם למספר המשקולות המשמשות בו:
* פרדידה (Perdida) – משקולת אחת
* אווסטרוסרה (Avestrucera) או ניאנדוסרה (ñanducera) – שתי משקולות עבור ריאה
* סומאי (Somai) – שתי משקולות
* אצ'יקו (Achico) – שלוש משקולות
* בולאדורה (Boleadora) – שלוש משקולות
* קיפויאק (Kiipooyaq) – השם האינואיטי לבולאס עם שלוש משקולות או יותר
* קילומיטאוטיט (qilumitautit) – בולאס של אינואיטים עשוי מגידים ומשקולות מעצם המשמש לציד עופות מים
בולאס עם שלוש משקולות מעוצב בדרך כלל עם שני מיתרים קצרים יותר עם משקל כבד יותר, וחבל אחד ארוך יותר עם משקל קל. המשקלים הכבדים יותר עפים בחזית מקבילים זה לזה, פוגעים משני צדי הרגליים, והמשקל הקל יותר מסתובב ועוטף את הרגליים.

## קישורים חיצוניים

* 

## הערות שוליים

קטגוריה:נשק קר
קטגוריה:כלי אבן פרהיסטוריים
קטגוריה:נשק הטלה
עונת 2016/2017 בליגת העל ההולנדית

**עונת 2016/2017** הייתה העונה ה-61 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. גו אהד איגלס וניימכן ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו גו אהד איגלס וספרטה רוטרדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה.

#### תחרויות אירופיות
* הקבוצה שסיימה במקום ה-1 העפילה לשלב הבתים של ליגת האלופות.
* הקבוצה שסיימה במקום ה-2 העפילה לשלב המוקדמות השלישי בליגת האלופות.
* מחזיקת הגביע העפילה לשלב הבתים של הליגה האירופית.
* הקבוצה שסיימה במקום ה-3 העפילה לשלב המוקדמות השלישי של הליגה האירופית.
* הקבוצות שסיימו במקומות 4, 6, 8 ו-9 התמודדו על כרטיס בודד לשלב המוקדמות השני של הליגה האירופית.

### טבלת הליגה

### פלייאוף על הכרטיס לסיבוב המוקדמות השני של הליגה האירופית

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עונות בליגת העל ההולנדית
קטגוריה:תחרויות כדורגל ב-2016
קטגוריה:תחרויות כדורגל ב-2017
קטגוריה:2016 בהולנד
קטגוריה:2017 בהולנד
לוי הלוי

**לוי הלוי** (נולד ב-1970) הוא מנהל ישראלי, לשעבר מנכ"ל חברת "כאל". בינואר 2026 התחיל לכהן כמנכ"ל חברת "אל על".

## ביוגרפיה
הלוי נולד בהרצליה לשלום ושרה (עמר) הלוי. אביו שלום נולד בצנעא שבתימן בשנת ה'תרפ"ח (1928). בשנת ה'תר"ץ (1930) עלו שלום ומשפחתו לארץ ישראל. עבד בטקסטיל ובעיריית הרצליה. היה ממקימי האגודה לטיפוח חברה ותרבות. בשנת ה'תשכ"ב (1962) הקים את בית הכנסת "אבי דוד" בהרצליה, שנקרא על שם מארי יחיא קאפח.

למד תואר ראשון במשפטים במרכז הבינתחומי הרצליה, ותואר שני במנהל עסקים באוניברסיטת בר-אילן. בוגר ממר"ם.

הלוי כיהן במספר תפקידי ניהול בכירים: משנה למנכ"ל ומנהל אגף מערכות מידע וטכנולוגיה במנורה מבטחים, מנכ"ל משותף במלם תים, חבר דירקטוריון בחברת "כאל", ועוד. כיהן במשך ארבע שנים כסמנכ"ל ומנהל חטיבת טכנולוגיות ותפעול בבנק דיסקונט. היה שותף מרכזי לגיבוש ויישום התוכנית האסטרטגית של הבנק, והוביל את הטרנספורמציה הדיגיטלית.

החל מיוני 2018 מכהן בתפקיד מנכ"ל חברת "כאל".

בספטמבר 2025 הודיע דירקטוריון חברת "אל על" על מינויו למנכ"ל חברת התעופה.

הלוי מתגורר בהרצליה. הוא נשוי בשנית, ליזמית אילית גלר, ואב לשלושה מנישואיו הראשונים.

## קישורים חיצוניים
* לוי הלוי, באתר "כאל"

## הערות שוליים

קטגוריה:עובדי בנק דיסקונט לישראל
קטגוריה:דירקטורים ישראלים
קטגוריה:מנכ"לים ישראלים
קטגוריה:בוגרי המרכז הבינתחומי הרצליה: משפטים
קטגוריה:חיילי ממר"ם
קטגוריה:אישים ממוצא יהודי-תימני
קטגוריה:ישראלים שנולדו ב-1970
הפיצול האלבני–סובייטי

**הפיצול האלבני–סובייטי** הייתה ההידרדרות ההדרגתית של יחסים בין ברית המועצות ובעלות בריתה לרפובליקה העממית של אלבניה. הפיצול התרחש בשנים 1955–1961 כתוצאה מהתקרבותו של מנהיג ברית המועצות ניקיטה חרושצ'וב ליוגוסלביה ובהמשך בגלל הדה-סטליניזציה, כולל מאמצים להרחיב מדיניות זו לאלבניה כפי שקרה במדינות אחרות של הגוש המזרחי באותה תקופה.

הפיצול האלבני-סובייטי לא היה ציבורי עד 1960, כאשר במהלך ועידת נציגי מפלגות הקומוניסטים והפועלים בבוקרשט, המשלחת האלבנית, בראשותו של היסני קאפו, לא תמכה בדעותיו האידאולוגיות של חרושצ'וב בנוגע לפיצול סיני-סובייטי.

ההנהגה האלבנית בראשות אנוור הוג'ה ראתה את מדיניותו של חרושצ'וב בניגוד לדוקטרינה המרקסיסטית-לניניסטית והגינויו על יוסיף סטלין כפעולה אופורטוניסטית שנועדה לתת לגיטימציה לרוויזיוניזם בתוך התנועה הקומוניסטית הבינלאומית. הפילוג הסובייטי אלבני, שהתרחש במסגרת הפיצול הגדול יותר בין סין לברית המועצות, הגיע לשיאו בסיום היחסים בשנת 1961, אולם אלבניה לא נסוגה מברית ורשה עד 1968, בעיקר כתגובה לפלישה הסובייטית לצ'כוסלובקיה.

## ראו גם

* הפיצול הסיני–סובייטי
* הפיצול היוגוסלבי-סובייטי

## הערות שוליים

קטגוריה:ניקיטה חרושצ'וב
קטגוריה:ברית המועצות: יחסי חוץ
קטגוריה:אלבניה: יחסי חוץ
קטגוריה:המלחמה הקרה
מגפת הקורונה בלאוס

**מגפת הקורונה בלאוס** היא חלק מהמגפה העולמית של מחלת הקורונה (), הנגרמת כתוצאה מהנגיף SARS-CoV-2. ב-24 במרץ 2020, לאוס הייתה למדינה האחרונה בדרום מזרח אסיה  שדיווחה על מקרה מאושר ראשון של הנגיף. המדינה תיעדה 1,000 מקרי הדבקה עד ל-4 במאי 2021, וחמישה ימים לאחר מכן, תועד מקרה מוות ראשון מהמחלה.

נכון ל־, מספר המקרים המאומתים המצטבר הוא , מהם:
*  נפטרו.
*  החלימו.

## רקע
ב-12 בינואר 2020 אישר ארגון הבריאות העולמי כי נגיף קורונה חדש (Novel coronavirus,  גרם למחלה נשימתית אצל מספר אנשים בעיר ווהאן, אשר במחוז חוביי שבסין, אשר דווח לארגון ב-31 בדצמבר 2019.

שיעור הקטלניות של המחלה היה נמוך בהרבה מאשר זה של הSARS, נגיף ממשפחת נגיפי הקורונה שהתפרץ 17 שנים קודם לכן. מנגד, במקרה זה המחלה מדבקת יותר באופן משמעותי, מה שהוביל לתמותה רחבה בהרבה.

## ציר זמן
### 2020
#### מרץ
ב-13 במרץ סגרו הרשויות המחוזיות כמה מעמדות הגבול של המדינה.

ב-24 במרץ אישרה לאוס שני מקרים ראשונים של הדבקה בנגיף, וכך היא הייתה למדינה האחרונה בדרום מזרח אסיה הנגועה בו.

ב-26 במרץ אישר הוויאנטיאן טיימס  מקרה שלישי של הידבקות במחלה שתועד במדינה.

ב-27 במרץ אושרו עוד שלושה מקרים. הנדבקים החדשים הם שני גברים מלואנג פרבאנג, ואחד מוויינטיאן.

ב-28 במרץ אושרו עוד שני מקרים, מה שהביא את סך כל המקרים ל-8.

ב-30 במרץ התקבל אישור למקרה נוסף.

#### אפריל
ב-1 באפריל אושר מקרה אחד נוסף, שהביא את סך המקרים הגיע לעשרה.

ב-5 באפריל 2020 דווח על המקרה ה-11, כאשר התגלה כי גבר בן 55 מפפואה גינאה החדשה נדבק.

ב-29 במרץ הודיעה הממשלה על הטלת סגר, שהחל למחרת. כל הגבולות היבשתיים נסגרו, והטיסות האחרונות יצאו מלואנג פראבאנג וויאנטיאן ב-1 באפריל.

#### [[מאי]]
עד 18 במאי התרחשו הקלות במגבלות, והתאפשרו נסיעות פנימיות, שלא כללו אישור להכנסת נוסעים זרים למדינה.

#### יוני
ב-2 ביוני חזרו התלמידים ללמידה בכיתות.

ב-4 ביוני הממשלה אפשרה למטיילים זרים להיכנס למדינה.

#### יולי עד דצמבר
ב-25 ביולי אושר מקרה חדש. המקרה אובחן בקרב אזרח דרום קוריאני.

2,621 איש נכנסו לבידוד עקב חשש להידבקות.

### 2021
#### מרץ
בחודש זה הגיע גל שני של חיסונים.

#### מאי
בבוקר 9 במאי, לאוס רשמה את המוות הראשון מהמחלה. שגרירות וייטנאם בוויינטיאן אישרה כי אישה וייטנאמית נפטרה, לאחר שבוע של טיפולים.

## סטטיסטיקה

## סיוע
ה"לאוטיאן טיימס" דיווח כי סין שלחה מומחים רפואיים, ציוד רפואי ותרופות, כדי לסייע ללאוס במאבקה במגפה.

ב-27 במרץ, וייטנאם הציעה עזרה, על ידי שליחת ציוד רפואי בשווי 100,000 דולרים.

באפריל 2021 החליטה ממשלת וייטנאם להעניק סיוע כספי של כחצי מיליון דולרים אמריקאיים, לצורך המאבק במחלה, בנוסף לשליחת מומחים וציוד רפואי נוסף ללאוס. ב-4 במאי 2021 יצאו סגן שר הבריאות בווייטנאם נגוין טרוונג סון ו-32 מומחים ללאוס, כדי להקים בתי חולים (בית חולים שדה), להגדיל את יכולת הביצוע של ההחייאות, וכן לחזק את יכולת הבדיקה.

## צנזורה
כמה אנשים נעצרו בגין הפצה לכאורה של מידע כוזב  על המגפה.

## קישורים חיצוניים

## הערות שוליים

לאוס
לאוס
קטגוריה:לאוס: היסטוריה
מוזיאון טריטון לאמנות

**מוזיאון טריטון לאמנות** (באנגלית: **Triton Museum of Art**) הוא מוזיאון לאמנות עכשווית הממוקם בשדרת וורברטון 1505 בסנטה קלרה, קליפורניה.

## היסטוריה
המוזיאון נוסד בשנת 1965 בסן חוזה, קליפורניה, על ידי החוואי, עורך דין ופטרון האמנות וו' רוברט מורגן ואשתו ג'ון. זהו המוזיאון הוותיק ביותר שאינו אוניברסיטאי במחוז סנטה קלרה. פחות משנתיים לאחר פתיחתו, עבר מוזיאון טריטון למיקומו הנוכחי בסנטה קלרה,  קליפורניה.

תערוכות ותוכניות התקיימו בארבעה ביתנים המוקפים בפארק בן שבעה דונמים. בשל הגידול הכלכלי והאוכלוסייה האדיר של עמק סנטה קלרה במהלך שנות השבעים, נבנה מבנה חדש שישרת את הצרכים המשתנים של הקהילה. בניית המבנה הנוכחי הסתיימה באוקטובר 1987. שטחו 22,000 רגל רבוע והוא כולל תקרות גבוהות, צוהר פירמידה ותאורה דרמטית. העיצוב המרווח של הבניין נוצר להצגת אמנות משתנה, כמו גם לחוויה אסתטית למבקרי המוזיאון.

## אודות המוזיאון
מוזיאון טריטון לאמנות ממוקם מעבר לרחוב מהמרכז האזרחי של סנטה קלרה, אוסף ומציג עבודות עכשוויות והיסטוריות בדגש על אמנים מאזור המפרץ.

מוזיאון טריטון הוא ביתם של אוספים קבועים עטורי שבחים, לרבות אוסף אוסטין ד. ורבורטון של אמנות וחפצים הודיים אמריקאים וציורים מעשה ידי תיאודור וורס.

המוזיאון הוא ארגון ללא מטרות רווח הנתמך על ידי תרומות של חבריו והקהילה.

## קישורים חיצוניים
* 

## הערות שוליים

קטגוריה:ארצות הברית: מוזיאונים לאמנות מודרנית
קטגוריה:קליפורניה: מוזיאונים
קטגוריה:סנטה קלרה (קליפורניה)
דולי הפנינים

**דולי הפנינים** (בצרפתית: **Les Pêcheurs de perles**) היא אופרה של ז'ורז' ביזה. הבכורה הייתה בפריז ב-30 בספטמבר 1863. האופרה זכתה להצלחה מתונה. זמן קצר לאחר מכן היא הוצגה גם בשפות איטלקית וגרמנית, אך לא נשארה בתוכניות בחו"ל זמן רב. הדבר המעניין ביצירה שממנה הופק אחד מסרטי האופרה הראשונים בקולנוע (סרט מדבר). הלברית נכתבה על ידי יוג'ין קורמון.

## שחקנים ומקומות התרחשות

* **מקהלה:** דייגים, תושבי האיים, סוחרים, פקירים.
* **מתרחש** באי ציילון (סרי לנקה) בעבר הארוך
* **מקומות:** מערכה 1: החוף והנמל של האי, מערכה 2: חוף סלעי נטוש, מערכה 3: תמונה 1: האוהל של זורגה, תמונה 2: חוף הים
* **אורך האופרה:** שעה ו-45 דקות

## עלילת האופרה
### מערכה 1
זורגה נבחר למלך על ידי דולי הפנינים. נדיר חוזר הביתה לאי אחרי שנים רבות, הוא עזב באותה תקופה כי גם הוא וגם חברו זורגה אהבו את ליילה. כעת, לאחר שנפגשו שוב, הם מבטיחים בנדר ששום דבר לא יוכל לפרק את ידידותם הארוכה והכנה שוב. אישה מצונפת שפניה מוסתרות יורדת מספינה. שירות האלים מופקד עליה: על ידי תפילתה וחיי הבתולין שלה עליה להרחיק את הרוחות הרעות מהכפר. נדיר מזהה את ליילה באישה והאישה מזהה גם את אהבתה הישנה.

### מערכה 2
נוראבאד מוביל את ליילה לחוף סלעי. שם היא צריכה לחיות לבדה כדי למלא את חובותיה. כאשר נוראבאד עוזב, נדיר מופיע. ליילה מוחה, מנסה לדחוק את האיש ממנה, אך ללא הועיל. נדיר יודע שאם יתגלו, שניהם ימותו ובכל זאת נשאר. בינתיים מתחוללת סערה פרועה. דולי הפנינים שנמלטים מהסערה מוצאים את נדיר אצל ליילה. אז מופיע זורגה, שרוצה תחילה לסלוח לחוטאים, אך כשהוא מזהה את ליילה, הוא מוותר על כוונתו.

### מערכה 3
**תמונה 1**: זורגה חשב שוב על העניין והיה מוכן בנדיבות לב לסלוח, כאשר ליילה מופיעה אצלו ומתחננת לחיי אהובה. זה מעורר מחדש את הכעס והקנאה של זורגה.

**תמונה 2**: האנשים מתכוננים בקדחתנות להוצאה להורג של נדיר וליילה כשלפתע כל הכפר עולה באש. המצית היה זורגה, כך הוא מנסה להציל את חברו ואת אהובתו. האנשים ממהרים להציל את מה שניתן להציל, האוהבים בורחים. עם זאת, זורגה משלם על מעשהו במותו: העם פונה נגדו ומלווה אותו אל המוקד.

## המוזיקה של האופרה
ביזה הלחין מוזיקה לסיפור האקזוטי שמשכנע את שומעיו גם היום. מלחינים קודמים שעבדו על נושא אקזוטי לא הצליחו בכך, אולי זה נחשב לערך המוזיקלי הגדול ביותר של היצירה. אפילו המשחק המקדים מבטא בדמיון את האווירה של הכפר הרחוק והמזרחי. השפעת שהותו של המלחין באיטליה מורגשת ביצירה. לביזה יש חוש טוב למצבים דרמטיים ולקונפליקטים טרגיים. המלחין פנה למוזיקה בימתית עם התובנות והרעיונות הנכונים. גם כאן התוצאה הטראגית של העלילה מוקרנת על ידי מוטיב תזכורת, כמו במקרה של כרמן.

המוזיקה מרשימה ודרמטית, עם מומנטום מסחרר, עולם הניגון צבעוני, עם הרבה פרטים נאים ושובי לב שהפכו ללהיטי אופרה. ניתן למעשה לפרש את היצירה כצעד המשמעותי הראשון לקראת יצירת המופת של ביזה, כרמן. הוא לא היה פופולרי בתקופתו, אלא במאה ה-20. אז יותר ויותר בתי אופרה קבעו את היצירה בתוכניותיהם. כיום, ניתן לומר שהיצירה נמצאת ברשימת 20 האופרות המושמעות ביותר.

## החלקים הידועים יותר של האופרה
* Au fond du temple saint - צמד נאדיר וזורגא ממערכה 1
* Je crois entender encore - הרומנטיקה של נאדיר ממערכה 1.
* Comme autrefois dans la nuit sombre - ליילה במערכה 2
* L'orage s'est calmé - זורגה אריה ממערכה 3

## לקריאה נוספת

* 
* 
* 
* 
* 
* 
* 
* 
* 
* 


## קישורים חיצוניים

* 

קטגוריה:יצירות במוזיקה קלאסית
קטגוריה:אופרות
קטגוריה:אופרות בצרפתית
מיטשל באקר

**מיטשל באקר** (בהולנדית: **Mitchel Bakker**; נולד ב-20 ביוני 2000 בפורמרנד שבהולנד) הוא כדורגלן הולנדי המשחק בעמדת המגן השמאלי בקבוצת אטאלנטה.

## קריירת מועדונים
### אייאקס
באקר גדל במחלקת הנוער של אייאקס מליגת העל ההולנדית. ב-26 בספטמבר 2018 ערך את הופעת הבכורה שלו במועדון, בניצחון 0–7 על טה ורבה במסגרת הגביע ההולנדי. ב-31 באוקטובר ערך את הופעתו השנייה והאחרונה במועדון, בניצחון 0–3 על גו אהד איגלס, גם הוא במסגרת הגביע ההולנדי. הוא שיחק בעיקר בקבוצת המילואים של המועדון.

### פריז סן-ז'רמן
ב-7 ביולי 2019 חתם באקר על חוזה לארבע עונות בפריז סן-ז'רמן מליגת העל הצרפתית בהעברה חופשית. ב-29 בינואר 2020 ערך את הופעת הבכורה שלו במועדון, בניצחון 0–2 על פו במסגרת הגביע הצרפתי. ב-15 בפברואר ערך את הופעת הבכורה שלו בליגה, בתיקו 4-4 נגד אמיין במסגרת המחזור ה-25. זו הייתה הופעתו היחידה בליגה בעונת 2019/2020. בעונת 2020/2021 הוא ערך 26 הופעות ליגה, ואף הוסיף עשר הופעות בליגת האלופות.

### באייר לברקוזן
ב-12 ביולי 2021 חתם באקר על חוזה לארבע עונות בבאייר לברקוזן מהבונדסליגה. ב-14 באוגוסט הוא ערך את הופעת הבכורה שלו במועדון, בתיקו 1-1 נגד אוניון ברלין במסגרת המחזור הראשון בליגה לעונת 2021/2022. ב-21 באוגוסט הבקיע את שער הבכורה שלו במועדון, בניצחון 0–4 על בורוסיה מנשנגלדבך במסגרת המחזור השני בליגה.

### אטאלנטה
ב-7 ביולי 2023 חתם באקר על חוזה לארבע עונות באטאלנטה מהסרייה א'.

### ליל
ב-30 באוגוסט 2024 הושאל באקר אל  ליל.
## קריירה בינלאומית
באקר היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר.

## תארים
;אייאקס
* הגביע ההולנדי (1): 2018/2019

;פריז סן-ז'רמן
* ליגת העל הצרפתית (1): 2019/2020
* הגביע הצרפתי (2): 2019/2020, 2020/2021
* גביע הליגה הצרפתית (1): 2019/2020
* גביע האלופות הצרפתי (1): 2020
'''אטאלנטה'''
* הליגה האירופית: 2023/2024

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני אייאקס
קטגוריה:כדורגלני פריז סן-ז'רמן
קטגוריה:כדורגלני באייר לברקוזן
קטגוריה:כדורגלני אטאלנטה
קטגוריה:כדורגלני ליל
קטגוריה:ספורטאים הולנדים בצרפת
קטגוריה:ספורטאים הולנדים בגרמניה
קטגוריה:ספורטאים הולנדים באיטליה
קטגוריה:הולנדים שנולדו ב-2000
אודילון קוסונו

**קוואקו אודילון דורז'לס קוסונו** (בצרפתית: **Kouakou Odilon Dorgeless Kossounou**; נולד ב-4 בינואר 2001 באביג'אן שבחוף השנהב) הוא כדורגלן איווארי המשחק בעמדת הבלם בקבוצת אטאלנטה בהשאלה מבאייר לברקוזן מהבונדסליגה ובנבחרת חוף השנהב.

## קריירת מועדונים
### תחילת הקריירה
קוסונו החל לשחק כדורגל באקדמיה של מימוסאס באביג'אן, עיר הולדתו. בשנת 2016 הוזמן לראשונה להתאמן בהמארבי מליגת העל השוודית, ובמהלך השנים הגיע להתאמן עם המועדון מספר פעמים.

### המארבי
ב-11 בינואר 2019 חתם קוסונו על חוזה לארבע עונות בהמארבי מליגת העל השוודית. ב-18 בפברואר הוא ערך את הופעת הבכורה שלו במועדון, בניצחון 0–3 על ורברג במסגרת הגביע השוודי. ב-1 באפריל הוא ערך את הופעת הבכורה שלו בליגה במדי המועדון, בתיקו 1-1 נגד אלפסבורג במסגרת המחזור הראשון בליגה לעונת . בסך הכל ערך קוסונו תשע הופעות ליגה במועדון.

### קלאב ברוז'
ב-1 ביולי 2019 חתם קוסונו בקלאב ברוז' מליגת העל הבלגית. ב-25 בספטמבר ערך את הופעת הבכורה שלו במועדון, בניצחון 0–3 על פרנקס בוריינס במסגרת הגביע הבלגי. ב-18 באוקטובר ערך את הופעת הבכורה שלו בליגה, בניצחון 0–1 על מוסקרון במסגרת המחזור ה-11 לעונת . בעונה זו, שהסתיימה מוקדם מהצפוי בשל מגפת הקורונה בבלגיה, ערך קוסונו שבע הופעות ליגה, וזכה באליפות בלגיה יחד עם המועדון.

ב-17 בינואר 2021 הבקיע קוסונו את שער הבכורה שלו בקריירה, בניצחון 0–3 על בירסחוט במסגרת המחזור ה-20 בליגה לעונת . בעונתו השנייה במועדון, בה זכתה קלאב ברוז' באליפות בלגיה פעם נוספת, ערך קוסונו 33 הופעות ליגה.

ב-17 ביולי 2021 שיחק קוסונו 90 דקות בניצחון 2–3 על ראסינג גנק במסגרת הסופר קאפ הבלגי.

### באייר לברקוזן
ב-22 ביולי 2021 חתם קוסונו על חוזה לחמש עונות בבאייר לברקוזן מהבונדסליגה, ששילמה עבורו 23 מיליון אירו. ב-7 באוגוסט ערך את הופעת הבכורה שלו במועדון, בניצחון 0–3 על לוקומוטיב לייפציג במסגרת הסיבוב הראשון של הגביע הגרמני. ב-14 באוגוסט ערך את הופעת הבכורה שלו בליגה, בתיקו 1-1 נגד אוניון ברלין במסגרת המחזור הראשון בליגה לעונת 2021/2022.

ב-28 באוגוסט 2024 הושאל אל אטאלנטה.

## קריירה בינלאומית
ב-8 באוקטובר 2020 ערך קוסונו את הופעת הבכורה שלו בנבחרת חוף השנהב, בתיקו 1-1 נגד נבחרת בלגיה במשחק ידידות.

נכלל בסגל נבחרת חוף השנהב לטורניר גביע אפריקה לאומות 2021 שם הודחו בשלב הבתים.

נכלל בסגל נבחרת חוף השנהב לטורניר גביע אפריקה לאומות 2023, הטורניר שנערך בביתם ובו זכו זכייה שלישית בתולדותיהם בטורניר עם ניצחון 2-1 בגמר על נבחרת ניגריה.

## תארים
;קלאב ברוז'
* אליפות בלגיה: 2019/2020, 2020/2021
* הסופר קאפ הבלגי: 2021

;באייר לברקוזן
* בונדסליגה: 2023/24
* הגביע הגרמני: 2023/24

;חוף השנהב
* אליפות אפריקה: 2023

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני המארבי
קטגוריה:כדורגלני קלאב ברוז'
קטגוריה:כדורגלני באייר לברקוזן
קטגוריה:כדורגלני אטאלנטה
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בשוודיה
קטגוריה:ספורטאים זרים בבלגיה
קטגוריה:ספורטאים זרים בגרמניה
קטגוריה:ספורטאים זרים באיטליה
קטגוריה:איבוארים שנולדו ב-2001
ויטאן סולימאן

**ויטאן סולימאן** (באינדונזית: **Witan Sulaeman**; נולד ב-8 באוקטובר 2001 בפאלו שבאינדונזיה) הוא כדורגלן אינדונזי המשחק בעמדת קשר הכנף בקבוצת סניצה מליגת העל הפולנית ובנבחרת אינדונזיה.

## קריירת מועדונים
### יוגיאקרטה
ב-17 באוגוסט 2019 חתם סולימאן על חוזה מקצועני ראשון ביוגיאקרטה מהליגה האינדונזית השנייה. בסך הכל ערך שבע הופעות ליגה במדי המועדון.

### ראדניק סורדוליצ'ה
ב-12 בפברואר 2020 חתם סולימאן על חוזה לשלוש עונות בוחצי בראדניק סורדוליצ'ה מליגת העל הסרבית. ב-13 ביוני ערך את הופעת הבכורה שלו במועדון, בהפסד 4-2 לראדינצ'קי ניש במסגרת המחזור ה-29 בליגה לעונת . בסך הכל ערך סולימאן חמש הופעות ליגה במועדון.

### לכיה גדנסק
ב-1 בספטמבר 2021 חתם סולימאן על חוזה לשתי עונות בלכיה גדנסק מליגת העל הפולנית.

## קריירה בינלאומית
ב-25 במאי 2021 ערך סולימאן את הופעת הבכורה שלו בנבחרת אינדונזיה, בהפסד 3-2 לנבחרת אפגניסטן במשחק ידידות.

נכלל בסגל נבחרת אינדונזיה לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים אינדונזים
קטגוריה:קשרי כדורגל אינדונזים
קטגוריה:כדורגלני לכיה גדנסק
קטגוריה:כדורגלני סניצה
קטגוריה:כדורגלני נבחרת אינדונזיה
קטגוריה:כדורגלני גביע אסיה 2023
קטגוריה:אינדונזים שנולדו ב-2001
זיוף (פעולה)

[ממוזער|[טי שירט מזויפות בשוק פשפשים]]
[ממוזער|[שטר כסף|שטרות ריאל ברזילאים מזויפים]]
[ממוזער|סוכנת [סוכנות המכס והגנת הגבולות של ארצות הברית|CBP בודקת את האותנטיות של מסמך נסיעה בנמל תעופה באמצעות מיקרו-סטראוסקופ]]
[ממוזער|[זיכרון פלאש (IC) אותנטי של אינטל (מימין) והעתק מזויף (משמאל). אף על פי שהאריזה של מחשבי ה-IC האלה זהה, תמונות הרנטגן מגלות שהמבנה הפנימי של המזויף שונה מהמקורי.]]
**זיוף** הוא חיקוי מסמכים, מוצרים וחפצים אחרים, בין היתר בגדים, תיקים, נעליים, תרופות, שעוני יד, כספים, יצירות אמנות, צעצועים ועתיקות, למטרות הונאה, הטעיה וגנבה. בדרך כלל, מוצרים שזויפו, נוצרו כהעתק לא מורשה של המוצר האמיתי.

מוצרים שזויפו נוטים להיות בעלי לוגו ומותג של חברות מזויפות, ולכן נוטות לפגוע בפטנט ובסימן מסחר של המוצר האמיתי. בדרך כלל, למוצרים אלו יש איכות נמוכה יותר. לפעמים, מוצרים אלו עובדים בצורה לא טובה או מכילים חומרים רעילים, כגון עופרת.

## טכנולוגיות נגד זיופים
למוצרים או לאריזתם מתווספות טכנולוגיות נגד זיופים בכדי לאפשר לצרכנים או לפקחים לבדוק אם המוצר אותנטי. משרד הקניין הרוחני של האיחוד האירופי  פיתח מדריך טכנולוגי למניעת זיופים, על מנת להתמודד עם חוסר המידע על פתרונות טכנולוגיים הקיימים בשוק ולסייע לחברות לשפר את ההגנה מפני זיופים. במדריך זה, מתוארות הטכנולוגיות העיקריות נגד זיוף הקיימות כיום בשוק שסווגו לחמש קטגוריות עיקריות:
* טכנולוגיות אלקטרוניות
* טכנולוגיות סימון
* טכנולוגיות כימיות ופיזיות
* טכנולוגיות מכניות
* טכנולוגיות למדיה דיגיטלית

ארגון התקינה הבינלאומי פרסם גם הוא תקנים הקשורים ליישום פתרונות נגד זיופים, כולל ISO 12931 ו-ISO 22381.

## ראו גם
* זיוף כסף
* זיוף מוצרים
* זיוף תעודות
* זיוף עתיקות
* זיוף ספרותי
* אימות זהות
* זכויות יוצרים
* חוק גרשאם
* קניין רוחני

## קישורים חיצוניים

* 
* דו"ח OECD/EUIPO 2019 בנושא זיוף
* חדשות ותכונות נגד זיופים, באתר SecuringIndustry.com
* ''Beware of Pirates! How to Avoid Bootleg Blu-rays and DVD'', באתר Brenton Film
* גילוי האמת: תערוכת מוזיאון וירטואלי בנושא זיופים, זיופים ותחבולות, הספרייה והארכיון הלאומי של קנדה
* 

## הערות שוליים

*
קטגוריה:פשעים כלכליים
אולגה קורובובה

**אולגה ולדימירובנה קורובובה** (ברוסית:**Ольга Владимировна Коробова** נולדה ב-15 בספטמבר 1978 בבלאשיחה) היא דמות פוליטית וציבורית רוסית. בבחירות לדומה השמינית של הדומה הממלכתית של הפדרציה הרוסית בספטמבר 2021, היא נבחרה לראשונה לכהן כחברת פרלמנט. היא חברה במפלגת רוסיה המאוחדת.
## ביוגרפיה
אולגה נולדה ב-15 בספטמבר 1978 בכפר זאריה, במחוז המשנה בלאשיחה, שבפרברי מוסקבה.

בשנת 2001 סיימה את לימודיה באוניברסיטת הממלכתית של קלוגה על שם ציאולקובסקי והיא מורה להיסטוריה. היא גם בוגרת אוניברסיטת פנזה.

מאז אוקטובר 2017 שימשה בתור הממונה על זכויות ילדים במחוז קלוגה. בספטמבר 2021 נבחרה ל כחברת פרלמנט מטעם רוסיה המאוחדת.

בשנת 2021 היא נבחרה לדומה השמינית כנציגת מחוז קלוגה לצד גנדי סקליאר.

## חיים אישיים
נשואה. יש לה שני ילדים: בן ובת.
## קישורים חיצוניים

* ביוגרפיה באתר הנציב לזכויות ילדים תחת נשיא הפדרציה הרוסית
* אולגה קורובובה באתר סניף קלוגה של "רוסיה המאוחדת"
* אולגה קורובובה: "בכל מה שקורה לילדים, המבוגרים אשמים"
## הערות שוליים

קטגוריה:חברי מפלגת רוסיה המאוחדת
קטגוריה:חברי הדומה הממלכתית
קטגוריה:פוליטיקאיות רוסיות
קטגוריה:פעילות חברתיות
קטגוריה:בוגרי אוניברסיטאות ומכללות ברוסיה
קטגוריה:פעילים חברתיים
קטגוריה:רוסיות שנולדו ב-1978
קטגוריה:רוסים שנולדו ב-1978
All Stars

"**All Stars**" (בעברית: "**כל הכוכבים**") הוא סינגל של התקליטן הצרפתי, מרטן סולבג, בשיתוף פעולה עם הזמרת-יוצרת הפינית, אלמה. השיר יצא בצרפת, על ידי וירג'ין EMI רקורדס, כהורדה דיגיטלית ב-16 ביוני 2017. השיר נכתב על ידי MNDR , פיטר וייד קיוץ' ומרטן סולבג, והופק על ידי מרטן סולבג.

נכון לספטמבר 2021, הסינגל הושמע למעלה מ-153 מיליון פעמים בספוטיפיי.

## וידאו קליפ
הווידאו קליפ של הסינגל, בבימוים של תומאס ללו ופייר דיקסאוט, יצא לראשונה לערוץ היוטיוב של מרטן סולבג ב-11 ביולי 2017. נכון לספטמבר 2021, הווידאו קליפ נצפה למעלה מ-47 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מרטן סולבג
קטגוריה:שירים באנגלית
קטגוריה:שירים שנכתבו על ידי מרטן סולבג
קטגוריה:שירים שהופקו על ידי מרטן סולבג
קטגוריה:סינגלים בהוצאת וירג'ין EMI רקורדס
צ'בורשקה (סרט)

**צֶ'בּוּרשקה** (ברוסית: **Чебурашка**; שווק במדינות המערב בשם "Chebi: My Fluffy Friend"") הוא סרט קומדיה רוסי המבוסס על דמותו הפופולרית של צ'בורשקה וחבריו גֶנה התנין וסבתא שפוקליאק. הסרט יצא לאקרנים ב-1 בינואר 2023, בבימויו של דמיטרי דיאצ'נקו (שביים את טרילוגיית הבוגאטיר האחרון) ובכיכובם של סרגיי גרמש וילנה יאקובלבה.

זהו הסרט הרוסי הרווחי בכל הזמנים, אחרי שהכניס יותר מ־5 מיליארד רובלים, והוא גם סרט הקולנוע הרווחי ביותר בהיסטוריה של רוסיה, כשהכניס בסך הכל 6 מיליארד רובלים. הסרט הוקרן ברשת בתי הקולנוע הוט סינמה בישראל החל מ־19 בינואר 2023.
## רקע
צ'בורשקה הוא חיה קטנה ומצחיקה אשר לא יודעים מה זהותו, ומתגוררת ביער טרופי. יום אחד הגיע בטעות לארגז תפוזים, אכל את כל הפירות ונרדם. לאחר שמצא אותו המוכר המופתע בחנות שאליה הגיע ארגז התפוזים, הוא הוציא את צ'בורשקה מהארגז והושיבו על השולחן, אך משום שכפות ידיו נרדמו לאחר שבילה זמן רב בארגז, הוא נפל מהשולחן לכיסא ומהכיסא לרצפה ("צ'בּוּראכנולסיה" ("чебурахнулся"), בניב דיבורי רוסי: "נפל", "התגלגל" ומכאן השם). מנהל החנות, שראה זאת, החליט לקרוא לחיה הקטנה "צ'בורשקה".

## עלילה
צ'בורשקה אינו צעצוע קטיפה, אלא חיה ממש פרוותית וגֶנה אינו תנין כלל. העלילה מתרחשת בעיירה קטנה ליד הים, שם יפגוש צ'בורשקה זקן בלתי חברותי, יפגוש ילד קטן שאינו יכול לדבר ויתמודד מול דודה מוזרה שעדיף לא לסמוך עליה.

## שחקנים

## הפקה

צילומי הסרט החלו בסוצ'י ב-20 בספטמבר 2021 והתרחשו גם בקיסלובודסק בפיאטיגורסק והושלמו ביוני 2022 בפרברי מוסקבה. צילומי פנים יתרחשו במוסקבה. דמותו של צ'בורשקה, גיבורו של אדוארד אוספנסקי, מופיעה על המסך באמצעות טכנולוגיית מחשב (כולל לכידת תנועה) ומשתלבת בסרט בשילוב של Full CG.
## המשך וסרטים קצרים
סרט ההמשך צ'בורשקה 2 יצא לאקרנים ב-1 בינואר 2026, שהכניס בקופות יותר מ-1.8 מיליארד רובל רוסי. בינואר 2024 שוחרר סרט קצר בשם ״ צ'בורשקה. בחופשה״ ובינואר 2025 שוחרר סרט קצר נוסף בשם ״צ'בורשקה: נובי גוד״.

## קישורים חיצוניים

* "צ'בורשקה" באתר kinobusiness.com

## הערות שוליים

קטגוריה:סוצ'י בקולנוע
קטגוריה:סרטי 2023
קטגוריה:סרטי אנימציה ממוחשבת
קטגוריה:סרטי הנפשה
קטגוריה:סרטי הרפתקאות רוסיים
קטגוריה:סרטי פנטזיה רוסיים
קטגוריה:סרטי קומדיה רוסיים
קטגוריה:סרטים ברוסית
קטגוריה:סרטים על חירשים
שוגאליי 3

**שוגאליי 3** (ברוסית: **Шугалей 3**) הוא סרט פעולה, קופרודוקציה רוסית-תוניסאית שביים מקסים בריוס. הסרט הוקרן בבכורה ב-2 בספטמבר 2021 בערוץ NTV. הסרט מבוסס על סיפורם האמיתי של שני רוסים שנתפסו על ידי חמושים בלוב: מקסים שוגאליי וסאמר חסן עלי סויפאן.

## עלילה
הסרט מבוסס על אירועים אמיתיים ומספר על סוציולוגים רוסים שנחטפו במאי 2019 בלוב על ידי חמושים אסלאמיסטים. הסוציולוג הרוסי מקסים שוגאליי ועמיתו והמתורגמן סאמר סויפאן מקבלים הזמנה רשמית ללוב, מדינה שנקרעה על ידי קבוצות מיליטנטיות. הם צריכים לערוך מחקר שיכול לסיים את הלחימה. במהלך עבודתם, נופלים לידיהם נתונים סודיים שעלולים לעלות ביוקר לממשלה המקומית, מה שאומר שהם לא יוכלו לעזוב את לוב. כדי לעצור אותם, הם נחטפים ונשלחים ללא אישום רשמי לכלא פרטי שבו שולטת אנרכיה ואכזריות. הניסיונות הדיפלומטיים לפתור את הבעיה בשלום מגיעים למבוי סתום.

למרות הכל, שוגאליי ממשיך לעבוד. לפעמים הוא מקבל מידע מבחוץ ומנסה להבין את פעולות ארגוני הטרור. הנתונים שנאספו על ידי המדענים מסוכנים עבור הלוחמים הלובים והם רוצים להכפיש את שוגאליי: על פי הוראותיהם, העיתונאים משתמשים בכל משאביהם כדי להפוך את הרוסי למרגל. בשלב זה, שוגאליי מוצא דרך להעביר את המידע שהתקבל למולדתו.

לאחר שבי ממושך בכלא הלובי "מיטיגה" חוזרים סוף סוף מקסים שוגאליי וסאמר סויפאן לרוסיה. כמה חודשים לאחר מכן, מנהל הבנק לשעבר בטריפולי, פאריד, יוצר קשר עם שוגאליי ומציע להיפגש במצרים: יש לו מידע חדש על המחבלים בלוב. אבל הפגישה מתבטלת. כדי לעזור לפאריד להימנע ממאסר, מקסים יצטרך לדחות את תוכניותיו לזמן מה.

## שחקנים ודמויות

## קישורים חיצוניים
* 

* שוגאליי 3, באתר Okko

## הערות שוליים

קטגוריה:סרטי דרמה רוסיים
קטגוריה:סרטי מלחמה רוסיים
קטגוריה:מלחמת האזרחים הראשונה בלוב
קטגוריה:סרטי 2021
קטגוריה:סרטי פעולה רוסיים
קטגוריה:סרטי טלוויזיה רוסיים
קופה אמריקה 1942

[שמאל|ממוזער|250px|[נבחרת אורוגוואי בכדורגל|נבחרת אורוגוואי, זוכת הקופה אמריקה]]
**[[קופה אמריקה|אליפות אמריקה הדרומית]] [[1942]]** (בספרדית: **Campeonato Sudamericano de Football 1942**) היא המהדורה ה-17 של אליפות אמריקה הדרומית בכדורגל. הטורניר נערך באורוגוואי בין ה-10 בינואר ל-7 בפברואר 1942, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו לראשונה שבע נבחרות החברות בהתאחדות. אורוגוואי זכתה בטורניר בפעם השמינית בתולדותיה.

התחרות כולה נערכה באצטדיון סנטנאריו במונטווידאו בן 65,235 המושבים, בין ינואר-פברואר 1942. חברות ה-CONMEBOL בוליביה וקולומביה פרשו מהתחרות.

בטורניר התקיים משחק בין ארגנטינה לאקוודור, בו ארגנטינה הביסה אותה 0–12 ובכך השיגה את הניצחון הגדול ביותר שלה בכל הזמנים, שיא שנשמר עד היום. נכון לשנת 2021, ה-12 שערי הפרש הללו היה הגדול ביותר בהיסטוריה של הקופה אמריקה.

## נבחרות

 (מארחת) 
 
 
 (מחזיקת הגביע) 
 
 
 

## המשחקים

----

----

----

----

----

----

----

----

----

----

----

----

----

----

צ'ילה עזבה את המגרש בדקה ה-43' במחאה על השיפוט הנורא מצד השופט. על אף התיקו ארגנטינה זכתה בניצחון.
----

----

----

----

----

## מלכי השערים
שמאל|ממוזער|180px|הרמיניו מסנטוניו, סיים כמלך שערי הטורניר (ביחד עם חוסה מנואל מורנו)
שמאל|ממוזער|180px|חוסה מנואל מורנו, סיים כמלך שערי הטורניר (ביחד עם הרמיניו מסנטוניו)
;7 שערים
* הרמיניו מסנטוניו
* חוסה מנואל מורנו
;6 שערים
* סילביו פיריו
;5 שערים
* רוברטו פורטה
* סברינו וארלה
;3 שערים
* מרסיאל באריוס
* באודו פרנקו
* לואיס ארנסטו קסטרו
* ביביאנו זפיריין

## קישורים חיצוניים

* נתונים על קופה אמריקה 1942
*קופה אמריקה 1942 בארכיון RSSSF

קטגוריה:קופה אמריקה
קטגוריה:1942 בספורט
קטגוריה:תחרויות כדורגל באורוגוואי
רוברט קורבים

**רוברט קורבים** (באנגלית: **.Robert Lee Curbeam, Jr**; נולד ב-5 במרץ 1962, בולטימור) הוא אסטרונאוט אמריקאי, טייס לשעבר בצי ארצות הברית. הוא טס שלוש פעמים לחלל במסגרת משימות שהות בתחנת החלל הבינלאומית.

רוברט קורבים נולד בבולטימור. לאחר סיום אקדמיה של הצי הוא הוצב במשימות שונות של הצי, לרבות משימות בים התיכון והים הקריבי ומשימות שונות על סיפון של נושאת מטוסים Forrestal.

במהלך שרות בצי הוא סיים לימודי תואר ראשון ותואר שני בהנדסת אווירונאוטיקה ואסטרונאוטיקה.

בשנת 1991 רוברט קורבים סיים בית ספר לטייסי ניסוי של הצי והי המעורב בפרויקט F-14 טומקט.

בדצמבר 1994 הוא נקלט בNASA והוצב במרכז החלל ג'ונסון. רוברט קורבים השתתף ב-3 משימות חלל. בשנת 1997 במשימה STS-85 (קרטיס בראון היה מפקד צוות). המטרה העיקרית הייתה ביצוע ניסויים בעזרת CRISTA-SPAS.  בשנת 2001 הוא היה מומחה משימה במשימה STS-98 של מעבורת החלל אטלנטיס (קנת קוקרל היה מפקד צוות). המטרה העיקרית הייתה להביא לתחנת החלל הבין-לאומית מודול חדש. בשנת הוא היה מומחה משימה ב-STS-116 של מעבורת החלל דיסקברי (מארק פוליאנסקי היה מפקד צוות). במשימה זו לתחנת החלל הבין-לאומית הובא מודול נוסף. במהלך משימות אלו הוא פעל מחוץ לחללית במשך 45 שעות.

בשנת 2007 רוברט קורבים עזב את NASA ועבר לעבוד במגזר הפרטי. הוא עבד מספר שנים במרכז מחקר של נורת'רופ גראמן בווירג'יניה. החל משנת 2017 הוא עובד בריית'יאון ומכהן כסגן-נשיא של החברה.

רוברט קורבים חבר פעיל באיגוד העורבים הישנים.

## קישורים חיצוניים

* תיאור פעילות בחלל
* 

## הערות שוליים

קטגוריה:אנשי צוות תחנת החלל הבין-לאומית
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:אסטרונאוטים אמריקאים
קטגוריה:הלכי חלל אמריקאים
קטגוריה:בוגרי האקדמיה הימית של ארצות הברית
קטגוריה:בוגרי בית הספר לטייסי ניסוי של הצי האמריקאי
קטגוריה:בוגרי בית הספר של הצי ללימודים מתקדמים
קטגוריה:אמריקאים שנולדו ב-1962
לחם, אהבה ופנטסיה

**לחם, אהבה ופנטסיה** (באיטלקית: **Pane, amore e fantasia**) הוא סרט קולנוע איטלקי משנת 1953 בבימויו של לואיג'י קומנצ'יני, עם ויטוריו דה סיקה וג'ינה לולובריג'ידה בתפקידים הראשיים.

העלילה מתרחשת בכפר בהרים בו רוב התושבים עניים וחיים על לחם אהבה וחלומות שיתגשמו אולי בחסדו של הקדוש סנט אנטוניוס שהם סוגדים לו. הסרט שייך לתקופה של הנאו-ריאליזם הוורוד  שהחליף את הניאו ריאליזם האיטלקי בזה שהיה קליל יותר ושיתף יותר שחקנים מפורסמים.

מבקרי קולנוע שיבחו את הופעתה של ג'ינה לולובריג'ידה כנערת כפר ומחשיבים אותה כטובה ביותר בקריירה שלה. הצלחת של הסרט הביאה לסרטי ההמשך "לחם, אהבה וקנאה" עם אותם השחקנים (1954) ו"סקנדל בסורנטו " ("לחם, אהבה ו..") (1958) שבו שיחקה סופיה לורן במקום ג'ינה לולובריג'ידה.

הסרט זכה בפרס דוב הכסף בפסטיבל הסרטים הבינלאומי בברלין.

## תקציר העלילה
אנטוניו קארוטנוטו (ויטוריו דה סיקה) מתמנה למרשל הקרביניירי בכפר סלינה במרכז איטליה. הוא מתקבל על ידי הקרביניירים ואנשי הכפר צופים בו ומחליפים דעות עליו. בדרך הוא נתקל בבחורה צעירה ונאה רוכבת על חמור ועליו גזרי עץ להסקה. זאת היא מריה דה ריטיס (ג'ינה לולובריג'ידה) שהולכת כל הזמן יחפה וגברי הכפר מתאווים לה. היא גם מוצאת חן בעיני המרשל שהוא כבר מבוגר ושערו מכסיף.

מריה היא בת בכורה לאם אלמנה עם הרבה ילדים. אמה רוצה כבר שתתחתן.

האיש החזק בכפר הוא הכומר דון אמידיו (וירג'ילו רינטו) שגם אחייניתו פאולטה (מריה-פיא קסיליו) מתאהבת במרשל.

אנטוניו מתחיל לחזר אחרי מריה אך היא מאוהבת בפייטרו (רוברטו ריסו) שהוא קרביניירי צעיר ונאה אך מתבייש לגלות את רגשותיו כלפיה. יום אחד מתקוטטות מריה ופאולטה ומריה מתנגדת לקרביניירים ונלקחת למעצר. היא מבקשת מאנטוניו שידאג לחמור שלה. בלילה מגיע אנטוניו לביתה, מאכיל ומשקה את החמור ושם שטר של 5,000 לירטות בשמלתה התלויה.

בבוקר מוצאת אמה את הכסף ובטוחה שהוא נשלח על ידי הקדוש אנטוניוס והשמועה מתפשטת בכל הכפר. כשמריה משתחררת היא מבינה שהשטר הוא של אנטוניו וקורעת אותו.

לבסוף נפגש פייטרו עם מריה והם מחליטים להתארס בהסכמת שתי האימהות.

אנטוניו מתאהב במיילדת הכפר אנארלה (מריסה מרליני). היא נענית לו בהסתייגות והוא יודע שהיא מסתירה ממנו סוד כי המשרתת שלו כרמלה (טינה פיקה) אומרת שמדי פעם היא נוסעת לרומא וחוזרת משם שמחה.

בחגיגה הגדולה של סנט אנטוניוס מתאספים כל תושבי הכפר וחוזים בתהלוכה ובראשה פסלו של הקדוש. אנארלה לא מגיעה ואנטוניו מגיע אליה כועס. היא מגלה לו שיש לה בן ברומא אותו ילדה מגבר שזנח אותה. אנטוניו אומר שהוא רוצה להתחתן אתה ומוכן להתפטר מהשרות כי לפי התקנון אינו יכול לשאת אישה שילדה מחוץ לנישואים.

הם מתחבקים ויוצאים למרפסת לקול תשואות אנשי הכפר.

המשך העלילה - בסרט "לחם, אהבה וקנאה".

## צוות השחקנים

## קישורים חיצוניים

* המפקד אנטוניו נכנס לכפר ונפגש לראשונה עם מריה ואנשי הכפר, באתר יוטיוב
* לחם אהבה ופנטסיה, באתר TCM

קטגוריה:סרטי 1953
קטגוריה:סרטי נאו ריאליזם
קטגוריה:סרטי קומדיה רומנטית
קטגוריה:סרטי שחור-לבן איטלקיים
קטגוריה:סרטים איטלקיים
קטגוריה:סרטים באיטלקית
לוח חזון

**לוח חזון** הוא קולאז' של תמונות, איורים, ומשפטים מעוררי השראה המביעים חלומות ותשוקות של יוצר הלוח.

מטרת יצירת הלוח היא לעורר השראה ומוטיבציה עבור יוצר הלוח באופן ויזואלי, בכך שחלומותיו ותשוקותיו יופיעו לנגד עיניו.

לוח החזון הוזכר בסרט וספר "הסוד" כחלק מ"כוח המשיכה" שלפיו אדם שחושב מחשבות חיוביות על נושאים שונים, היקום דואג להביא להגשמתן.

## קישורים חיצוניים
* אליזבת ריידר, The Reason Vision Boards Work and How to Make One, באתר הפינגטון פוסט, 1 בדצמבר 2015
* 

קטגוריה:העידן החדש
Take Me or Leave Me

"**Take Me or Leave Me**" הוא שיר מתוך המחזמר רנט, שנכתב על ידי המלחין האמריקאי ג'ונתן לארסון. בהפקה המקורית בברודוויי ב-1996, השיר בוצע על ידי אידינה מנזל ופרדי וולקר .

## גרסה קולנועית

בעיבוד הקולנועי של הסרט, Take Me or Leave Me מבוצע על ידי אידינה מנזל וטרייסי תומאס . רמיקסים לשיר יצאו ב-11 באפריל 2006.

נכון לספטמבר 2021, גרסה זו הושמעה למעלה מ-36 מיליון פעמים בספוטיפיי.

### מיקומי שיא

## הופעות חיות וגרסאות כיסוי
מנזל ביצעה את השיר במספר סיבובי הופעות שביצעה, כדואט עם חבר מהקהל שנבחר באופן אקראי. היא גם ביצעה את השיר בסיומו של הלברית *If/Then* ב-2014.

לשיר יצאו מספר גרסאות כיסוי:
* דארן כריס ואהרון טבייט הוציאו גרסת כיסוי לקידום הפסטיבל המוזיקלי Elsie Fest .
* ב-2016, אניקה לארסן  וקיילה סטל ביצעו את השיר במופע *From Broadway with Love: A Benefit Concert for Orlando*, לתמיכה בקורבנות הירי במועדון הלהט"ב באורלנדו.
* גרסת כיסוי נוספת יצאה בסדרת הטלוויזיה *[[Glee]]*, על ידי הדמויות רייצ'ל ברי (ליאה מישל) ומרצדס ג'ונס (אמבר ריילי) בפרק "Comeback". קווין פאלון, מהאטלנטיק, שיבח את גרסת הכיסוי. גרסת הכיסוי הגיעה, בשיאה, למקום ה-60 בקנדה ולמקום ה-51 בבילבורד הוט 100.

## קישורים חיצוניים

## הערות שוליים

קטגוריה:שירי 1996
קטגוריה:סינגלים מ-2006
קטגוריה:שירי אידינה מנזל
קטגוריה:רנט
קטגוריה:דואטים
קטגוריה:שירים באנגלית
קטגוריה:שירי להט"ב
קטגוריה:סינגלים בהוצאת וורנר רקורדס
פוקימון הסרט: סודות הג'ונגל

**פוקימון הסרט: סודות הג'ונגל** (יצא לאור במקור ביפן כ-"**מפלצות כיס הסרט: קוקו**" **劇場版ポケットモンスター ココ**) הוא הסרט ה-23 בסדרת סרטי פוקימון, אשר מבוססים על האנימה "פוקימון" שמבוססת על זיכיון מדיה בעל אותו שם. זהו הסרט השלישי שפורסם תחת הכותרת "מפלצות כיס - הזמן החלופי" ביפן. הסרט חזר להנפשה מסורתית ומציג את זארוד, פוקימון מיתי מהדור השמיני וסלבי נוצץ.

הסרט עלה לאקרנים ב-25 בדצמבר 2020 ביפן. הדיבוב האנגלי לסרט הופק על ידי החברה "The Pokemon Company". הסרט היה אמור לצאת לאקרנים ב-10 ביולי 2020, אולם נדחה עקב מגפת הקורונה.

ב-8 באוקטובר 2021, הסרט עלה בשאר רחבי העולם על ידי נטפליקס.

## תקציר העלילה
הילד האנושי קוקו גדל בג'ונגל בחיק שבט הזארוד המבודד. כאשר הוא פוגש את אש ואת פיקאצ'ו ומתיידד איתם, הוא מגלה את עולם בני האדם – וחושף מזימה שמאיימת על ביתו האהוב!

## דיבוב

## הפצה
### הפצה בקולנוע
הסרט עלה לאקרנים ב-25 בדצמבר 2020 ביפן. הדיבוב האנגלי לסרט הופק על ידי החברה "The Pokemon Company". הסרט היה אמור לצאת לאקרנים ב-10 ביולי 2020, אולם נדחה עקב מגפת הקורונה.

### סטרימינג
הסרט עלה בשאר רחבי העולם על ידי נטפליקס ב-8 באוקטובר 2021, ביניהם בישראל בדיבוב לעברית.

## קישורים חיצוניים

* 

קטגוריה:סרטים יפניים
קטגוריה:סרטי 2020
קטגוריה:סרטי פוקימון
קטגוריה:סרטי אנימה
קטגוריה:סרטים שיציאתם נדחתה בעקבות מגפת הקורונה
קטגוריה:סרטי אנימה מ-2020
קונסטנטין גלוגר

**קונסטנטין וילהלם למברט גלוגר** (בגרמנית: **Constantin Wilhelm Lambert Gloger**; 17 בספטמבר 1803, שלזיה, ממלכת פרוסיה – 30 בדצמבר 1863, ברלין) היה זואולוג גרמני.

גלוגר היה האדם הראשון שזיהה את ההבדלים המבניים בין סנוניתיים לסיסיים, וגם הראשון שהציב ארגזי עטלפים מלאכותיים, לצורך מחקר.

גלוגר קבע כלל שמכונה כיום כלל גלוגר, הקובע כי פיגמנטים כהים גוברים בגזעי בעלי חיים החיים בבתי גידול חמים ולחים. הוא הציג תיאוריה זו בירחון המדעי ה-"Das Abändern der Vögel של Einfluss des Klimas" (1833). המנגנון הביולוג שמוביל לתופעה זו עדיין לא ברור, אך בציפורים הוצע כי נוצות פיגמנטיות כהות יותר מספקות הגנה מפני חיידקים מנוצות שפעילותם גדולה יותר באזורים חמים ולחים.

## קישורים חיצוניים

* ''Das Abändern der Vögel דרך Einfluss des Klimas'' (1833)
* וריאציה בין -ספציפית בצבע מעיל הפרימטים תומכת בשלטונו של גלוגר, קמילאר וברדלי, J Biogeography, 2011

## הערות שוליים

קטגוריה:זואולוגים גרמנים
קטגוריה:גרמנים שנולדו ב-1803
קטגוריה:גרמנים שנפטרו ב-1863
לחם, אהבה וקנאה

**לחם, אהבה וקנאה** (באיטלקית: **Pane, amore e gelosia**) הוא סרט קולנוע איטלקי משנת 1954 בבימויו של לואיג'י קומנצ'יני, עם ויטוריו דה סיקה וג'ינה לולובריג'ידה בתפקידים הראשיים.

זה סרט המשך ל"לחם, אהבה ופנטסיה", בהשתתפות אותם השחקנים.

ב-1955 הופק סרט המשך בשם "סקנדל בסורנטו" ("לחם, אהבה ו...) עם סופיה לורן במקום ג'ינה לולובריג'ידה.

העלילה מתרחשת בכפר הבדיוני סליינה במחוז אברוצו בו רוב התושבים עניים וחיים על לחם אהבה וחלומות שיתגשמו אולי בחסדו של הקדוש סנט אנטוניוס שהם סוגדים לו. הסרט שייך לתקופה של הנאו-ריאליזם הוורוד  שהחליף את הניאו ריאליזם האיטלקי בזה שהיה קליל יותר ושיתף יותר שחקנים מפורסמים.

טינה פיקה זכתה בפרס Nastro d'Argento  לשחקנית משנה.

## תקציר העלילה
מרשל אנטוניו קארוטנוטו (ויטוריו דה סיקה) מכתיב לסגנו מכתב בו הוא מודיע על התפטרותו מהשירות בגלל רצונו לשאת את אנארלה שהיא אם יחידנית שילדה את בנה מחוץ לנישואין.

בינתיים מביאה אנארלה את בנה לכפר ואנטוניו מנסה להתיידד אליו וקונה לו כדור.

פייטרו (רוברטו ריסי) נמצא בשירות ממושך מחוץ לכפר ומריה (ג'ינה לולובריג'ידה) רוצה לאסוף כסף לקראת החתונה.

המשרתת כרמלה (טינה פיקה) חשה בחולשה ואנטוניו מקבל את בקשתה של מריה להיות משרתת בדירתו. היא מבצעת את כל עבודות הבית ובכפר מתפשטות שמועות על יחסים קרובים מידי ביניהם.

פייטרו שומע זאת וממהר לכפר. בדיוק באותו זמן נערכת מסיבה בכפר עם תזמורת ריקודים. אנטוניו מזמין את מריה לריקוד צמוד ובאותו רגע מופיע פייטרו הקנאי ולאחר חילופי דברים קשים עם מריה לעיני כולם הוא עוזב את המקום.

מריה כעת מיואשת מגיעה במקרה למקום בו מתמקמת להקת תיאטרון נודד. מנהל הלהקה (סארטו אורזי) נותן לה מטאטא כדי לנקות את הבמה אך היא מדגימה לו את כישרונה בשירה וריקוד ומתקבלת מיד ללהקה.

כל בני הכפר נזעקים למקום ובראשם אמא של מריה והמרשל אנטוניו קארוטנוטו. האם טוענת שמריה עדיין לא בת 19 אך מנהל הלהקה משחד אותה והיא מוותרת על התלונה.

אנטוניו מנסה לשכנע את מריה לעזוב אך היא מנסה לפתות אותו והוא עוזב במהירות.

האב של הילד של אנארלה מגיע לכפר ודורש שאנארלה והילד יחזרו אתו לרומא. אנארלה מהססת אך הכומר דון אמידיו (וירג'ו רינטו) מייעץ לה לחזור עם אבי בנה. אנטוניו קורע את מכתב ההתפטרות שלו וחוזר לחדרו עצוב.

בכפר יש רעידת אדמה ובתים נהרסים בהם ביתה של מריה. החמור שלה נפצע קשה. אנטוניו פוקד על פייטרו להרוג אותו אך הוא אינו מסוגל וחברו יורה בחמור. מריה מתייפחת ונופלת בזרועותיו של פייטרו.

הם מתחתנים ופייטרו לוקח את מריה ומשפחתה לעיר מגוריו.

אנטוניו מלווה אותם לתחנת הרכבת.

באוטובוס החוזר לכפר מתיישב אנטוניו ליד בחורה נאה שאומרת לו שהיא תהיה המיילדת בכפר במקום אנארלה. אנטוניו מתחיל אתה בשיחה לבבית, אולי הפעם ימצא לו אישה כלבבו?

## צוות השחקנים

## קישורים חיצוניים

* ג'ינה לולובריג'ידה רוקדת ושרה טרנטלה, באתר יוטיוב
* לחם, אהבה וקנאה, באתר TCM

קטגוריה:סרטי 1954
קטגוריה:סרטים איטלקיים
קטגוריה:סרטים באיטלקית
קטגוריה:סרטי קומדיה רומנטית
קטגוריה:סרטי שחור-לבן איטלקיים
קטגוריה:סרטי נאו ריאליזם
Into the Unknown

"**Into the Unknown**" (בעברית: "**לעבר הסוד**") הוא סינגל של השחקנית והזמרת-יוצרת האמריקאית, אידינה מנזל, והזמרת-יוצרת הנורווגית, אורורה. השיר, שמופיע בסרט לשבור את הקרח 2, נכתב על ידי קריסטן אנדרסון-לופז ורוברט לופז והופק על ידי טום מקדוגל, דייב מצגר, קריסטן אנדרסון-לופז ורוברט לופז.

## תוכן השיר
השיר מתאר את רצונה של אלזה למצוא את שורשיה ולגלות את מקור כוחותיה.

השיר נכתב על ידי קריסטן אנדרסון-לופז ורוברט לופז, שהיו גם כותבי "Let It Go" מהסרט הראשון, והם בחרו לשיר גישה ייחודית ולא לחקות את הצלחת השיר הקודם.

## ביקורת
מגזין סלייט טען כי השיר "תוכנן לספק את אותה אופוריה של מאבק פנימי ואחריו שחרור קתרטי". העיתון דיילי טלגרף הציע כי יש לשיר אותן תכונות קליטות כמו קודמו, אך עם הזמן יגיד אם מעריציו הצעירים של הסרט יקבלו אותו כלהיט.

השיר דורג במקום ה-100 ברשימה "100 שירי דיסניוורס הגדולים בכל הזמנים".

## פרסים ומועמדויות

## מיקומי שיא

## נתוני מכירות

## גרסת פאניק! אט דה דיסקו

להקת הרוק האלטרנטיבי האמריקאית, פאניק! אט דה דיסקו, הוציאה גרסת כיסוי לשיר ב-4 בנובמבר 2019. השיר הופיע בכתוביות הסיום של הסרט לשבור את הקרח 2.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי אידינה מנזל
קטגוריה:שירי פאניק! אט דה דיסקו
קטגוריה:שירי לשבור את הקרח
קטגוריה:שירים באנגלית
קטגוריה:שירים עם נושאים פמיניסטיים
קטגוריה:בלדות משנות ה-2010
קטגוריה:שירי פופ רוק אמריקאיים
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת וולט דיסני רקורדס
פרננדו שפר

**פרננדו מולנברג שפר** (בפורטוגזית: **Fernando Muhlenberg Scheffer**; נולד ב-6 באפריל 1998) הוא שחיין ברזילאי, זוכה מדליית ארד אולימפית (טוקיו 2020) במשחה ל-200 מטר חופשי, אלוף עולם (בריכת 25 מטר) (האנגג'ואו 2018) ושיאן עולם (הנוכחי, 2021) במשחה שליחים 4x200 מטר חופשי.

## ביוגרפיה
שפר נולד וגדל בקאנואס, ריו גראנדה דו סול.

### 2016
באליפות העולם (בריכת 25 מטר), שנערכה בוינדזור, אונטריו, קנדה בדצמבר 2016 הוא סיים במקום 25 במשחה ל-200 מטר חופשי בתוצאה של 1:45.54 דקות, במקום 33 במשחה ל-400 מטר חופשי בתוצאה של 3:47.42 דקות ובמקום 40 במשחה ל-100 מטר חופשי בתוצאה של 48.67 שניות.

### 2018
באליפות הפאן פסיפיק בשחייה שנערכה בטוקיו, יפן באוגוסט 2018 הוא סיים פעמיים במקום רביעי, במשחה ל-200 מטר חופשי בתוצאה של 1:46.12 דקות ובמשחה שליחים 4x200 מטר חופשי בתוצאה של 7:11.65 דקות, כשחיין שני הוא קבע ב"זינוק שליחים" תוצאה של 1:44.87 דקות, התוצאה השנייה בטיבה באליפות. נוסף לכך, הוא סיים במקום שישי במשחה ל-400 מטר חופשי בתוצאה של 3:50.55 דקות.

#### אלוף ושיאן עולם (בריכת 25 מטר)
באליפות העולם (בריכת 25 מטר), נערכה בהאנגג'ואו, הרפובליקה העממית של סין בדצמבר אותה שנה הוא זכה במדליית זהב במשחה שליחים 4x200 מטר חופשי שליחים, ביחד עם לואיז אלטמיר מלו, לאונרדו קואלו סנטוס וברנו קורייה בשיא עולם חדש של 6:46.81 דקות, לפני רוסיה (6:46.84 דקות) וסין (6:47.53 דקות), כשחיין שני הוא קבע ב"זינוק שליחים" תוצאה של 1:40.99 דקות, התוצאה השנייה בטיבה באליפות, מאית השנייה איטי מחברו לנבחרת ברנו קורייה (1:40.98 דקות). נוסף לכך, הוא סיים במקום שמיני במשחה ל-400 מטר חופשי בתוצאה של 3:39.40 דקות, בשלב המוקדמות הוא קבע שיא דרום אמריקה חדש של 3:39.10 דקות.

### 2019
באליפות העולם שנערכה בקוואנגג'ו שבקוריאה הדרומית ביולי 2019 הוא סיים במקום שביעי במשחה שליחים 4x200 מטר חופשי בתוצאה של 7:07.64 דקות, כשחיין שני הוא קבע ב"זינוק שליחים" תוצאה של 1:45.97 דקות. בשלב המוקדמות הרביעייה מברזיל קבעה שיא דרום אמריקה חדש של 7:07.12 דקות. נוסף לכך, הוא סיים במקום תשיעי במשחה ל-200 מטר חופשי בתוצאה של 1:45.83 דקות, 8 מאיות השנייה איטי מעלייה למשחה הגמר.

#### אלוף הפאן אמריקה
שבועיים לאחר מכן, ב שנערכו בלימה, פרו בתחילת אוגוסט אותה שנה הוא זכה ב-3 מדליות, 2 זהב ו-1 כסף. מדליות זהב במשחה ל-200 מטר חופשי בתוצאה של 1:46.68 דקות ובמשחה שליחים 4x200 מטר חופשי בשיא משחקים חדש של 7:10.66 דקות. מדליית כסף במשחה ל-400 מטר חופשי בתוצאה של 3:49.60 דקות.

### 2021
#### מדליית ארד אולימפית
באולימפיאדת טוקיו (2020) זכה שפר במדליית ארד במשחה ל-200 מטר חופשי בשיא דרום אמריקה חדש של 1:44.60 דקות, אחרי תומאס דין (1:44.22 דקות) ודנקן סקוט (1:44.26 דקות), שניהם מבריטניה. כבר בשלב המוקדמות הוא קבע שיא דרום אמריקה חדש של 1:45.05 דקות ועלה מהמקום השני לשלב חצי הגמר. בשלב חצי הגמר הוא קבע תוצאה של 1:45.71 דקות ועלה מהמקום השמיני למשחה הגמר. נוסף לכך, הוא סיים במקום שמיני במשחה שליחים 4x200 מטר חופשי בתוצאה של 7:08.22 דקות, כשחיין ראשון הוא קבע תוצאה של 1:45.93 דקות.

## שיאים אישיים
### בריכה אולימפית
* 200 מטר חופשי: 1:44.66 דקות (2021), **שיא דרום אמריקה**
* 400 מטר חופשי: 3:49.01 דקות (2021)

### בריכת 25 מטר
* 200 מטר חופשי: 1:42.54 דקות (2020)
* 400 מטר חופשי: 3:39.10 דקות (2018), **שיא דרום אמריקה**

## ראו גם

## קישורים חיצוניים

קטגוריה:שחייני חופשי
קטגוריה:שחיינים ברזילאים
קטגוריה:אלופי עולם בשחייה
קטגוריה:שיאני עולם בשחייה
קטגוריה:שחיינים באולימפיאדת טוקיו (2020)
קטגוריה:ברזילאים שנולדו ב-1998